নারীর নির্যাতনকে গোপন করা, মানে কার কাছ থেকে গোপন করা? অন্য পুরুষের কাছ থেকে নয় কি? তাতে এই পুরুষের ছোটো হয়ে যাওয়ার ভয়। কিন্তু যিনি নির্যাতিত তার বেদনা লাঘবের কী সুযোগ রাখা হলো? তাকে তো নির্যাতনের ক্ষত নিয়েই নিজের সঙ্গে নিয়ত যুদ্ধ করে চলতে হয়। ১) এর উত্তরে বলবো, এযাবত একাত্তরে যুদ্ধাপরাধের সংজ্ঞার পার্শ্ব ইস্যু হিসেবেই গণধর্ষণ-যৌনদাসী হিসেবে ব্যবহারের প্রসঙ্গটি আসে, অন্যতম প্রধান অপরাধ হিসেবে নয়। যেমন, চলতি জীবনেও নারীর অবমাননা, নির্যাতিতা হওয়া ইত্যাদি 'ঘটে থাকে, চলতে পারে' জাতীয় মানসিকতায় দেখা [..]